# PARTI\_checklist

# Posudzovanie kvality dizajnu participatívneho procesu pri tvorbe verejných politík

*verzia 1 – 13. máj 2021*

Skúste zodpovedať nasledujúce otázky:

|  |  |  |  |  |  |
| --- | --- | --- | --- | --- | --- |
|  |  | Časti vstupnej správy | | | |
|  | ***Časť A: Dobrý dizajn participatívneho procesu*** | 2. | 3. | 4. | 5. |
| A1. | Sú ciele participatívneho procesu zvolené primerane vo vzťahu k cieľom (vrátane vedľajších cieľov, neželaných vplyvov atď.), rozsahu (národná politika, strešná alebo prierezová stratégia atď.) a charakteru (opakovaný proces, technická alebo kontroverzná téma, distributívna politika atď.) pripravovanej verejnej politiky? | □ |  |  |  |
| A2. | Konzistentnosť medzi cieľmi a nástrojmi: Existuje ku každému cieľu participatívneho procesu aspoň jeden participatívny nástroj, ktorý ho napĺňa? Existuje ku každému participatívnemu nástroju aspoň jeden cieľ participatívneho procesu, ktorý napĺňa? | □ |  | □ |  |
| A3. | Má participatívny proces aspoň jeden cieľ, ktorý sa nezameriava len na získavanie odborných informácií? | □ |  | □ |  |
| A4. | Je pre každý participatívny nástroj zvolený vhodný okruh zúčastnených, ako z hľadiska typu želanej interakcie, tak aj z hľadiska rozsahu a charakteru verejnej politiky? |  | □ |  |  |
| A5. | Má dizajn jasný časový harmonogram? Sú zvolené nástroje, ako aj ich postupnosť v procese, primerané časovému rámcu k dispozícii? |  |  | □ |  |
| A6. | Vyváženosť dizajnu: Vyhýba sa dizajn procesu zlučovaniu väčšieho počtu cieľov a okruhov zúčastnených (kategórií stakeholderov) do jedného nástroja (napr. pracovných skupín)? Inými slovami, sú k jednotlivým cieľom a okruhom zúčastnených volené špecifické nástroje? | □ |  | □ |  |
| A7. | Poskytuje dizajn analógové, ako aj digitálne možnosti zapojenia? |  |  | □ |  |
|  |  |  |  |  |  |
|  |  | Časti vstupnej správy | | | |
|  | ***Časť B: Záujmová legitimita*** | 2. | 3. | 4. | 5. |
| B1. | Zúčastňujú sa všetky sektory spoločnosti/uznané skupinové záujmy? |  | □ |  |  |
| B2. | Je u všetkých inštitucionálnych aktérov dokázateľná/zabezpečená vnútorná zúčtovateľnosť voči tým, ktorých zastupujú? |  | □ |  |  |
| B3. | Sú inštitucionálni aktéri (stakeholderi, záujmové skupiny) vážení podľa vplyvu? Je zabezpečené spravodlivé hracie pole medzi silnými a slabými záujmami/inštitucionálnymi aktérmi? |  | □ |  |  |
| B4. | Umožňuje proces komunikovať, zdôvodňovať a vzájomne porovnávať rôzne perspektívy, hodnoty a záujmy aktérov? Existuje mechanizmus pre narábanie s konfliktami na úrovni hodnôt alebo záujmov? | □ |  | □ |  |
| B5. | Je zabezpečené, aby pri zapracúvaní odborných vstupov inštitucionálnych aktérov bola zohľadnená ich prípadná zaujatosť (napr. nezávislým validovaním odborných tvrdení)? Je možná zaujatosť odborných vstupov inštitucionálnych aktérov dokumentovaná? |  |  | □ |  |
| B6. | Majú inštitucionálni aktéri možnosť sa interne koordinovať a dôsledne sformulovať svoje stanoviská (napr. v podobe dostatočného času pred rozhodujúcim stretnutím na konzultovanie inštitucionálneho stanoviska so svojou členskou bázou)? |  |  | □ |  |
| B7. | Je zabezpečená transparentnosť dosiahnutého politického výsledku (teda aké hodnoty alebo koho záujmy boli uprednostnené a prečo)? | □ |  | □ |  |
|  |  |  |  |  |  |
|  |  | Časti vstupnej správy | | | |
|  | ***Časť C: Verejná, demokratická legitimita*** | 2. | 3. | 4. | 5. |
| C1. | Je zapojená (zúčastňuje sa) aj široká verejnosť, resp. dotknuté skupiny občanov – t.j. zúčastnení, ktorí hovoria za seba a nie za inštitúciu alebo za neutrálne (vedecké/odborné) poznanie? |  | □ |  |  |
| C2. | Sú využité kritériá a postupy na dosiahnutie reprezentatívnosti (vo vzťahu k predmetu a rozsahu verejnej politiky)? |  | □ |  |  |
| C3. | Je vyvíjaná osobitná, cielená snaha zapojiť marginalizované, zraniteľné alebo znevýhodnené skupiny a prekonať prekážky pre ich plnohodnotnú účasť? |  | □ |  |  |
| C4. | Sú zapojené marginalizované, zraniteľné alebo znevýhodnené skupiny? |  | □ |  |  |
| C5. | Je zabezpečená ochrana pre zúčastnených individuálnych zástupcov verejnosti pred organizovanými záujmami a prípadnou manipuláciou alebo mocenskou asymetriou (napríklad prostredníctvom vyčlenenia občianskej participácie do samostatného nástroja, vhodných metód facilitácie alebo prevencie konfliktu záujmov)? |  | □ | □ |  |
| C6. | Sú zúčastnení individuálni zástupcovia verejnosti zapojení nad rámec informovania? | □ |  | □ |  |
| C7. | Existuje nejaká forma podpory pre individuálnych zúčastnených (voľba vhodného času a miesta účasti, preplatenie cestovných nákladov, potvrdenie pre zamestnávateľa, včasné doručenie podkladov formou vhodnou pre účastníka, kontakt na úradníka\*čku alebo odborníka\*čku ak potrebujú pomôcť pochopiť ich úlohu v procese)? |  | □ |  |  |
| C8. | Je zabezpečený bezbariérový prístup pre tých, ktorí sa chcú participatívneho procesu zúčastniť (vrátane zdravotných, jazykových, kultúrnych, rodových alebo socioekonomických bariér)? |  | □ |  |  |
| C9. | Bude vyvinutá snaha (napr. vhodnými facilitačnými metódami alebo analytickými technikami) zobraziť rôzne platné perspektívy na riešený problém? | □ | □ | □ |  |
|  |  |  |  |  |  |
|  |  | Časti vstupnej správy | | | |
|  | ***Časť D: Procesná legitimita a kvalita riadenia*** | 2. | 3. | 4. | 5. |
| D1. | Platí, že koordinátori participatívneho procesu nemajú žiadne skryté záujmy? |  |  |  | □ |
| D2. | Je proces dôsledne dokumentovaný? |  |  |  | □ |
| D3. | Majú zúčastnení viditeľný vplyv na výsledok? |  |  | □ |  |
| D4. | Bude zlúčenie čiastkových príspevkov/vstupov do celkového výsledku uskutočnené odborne, zrozumiteľne, spravodlivo a transparentne? |  |  | □ | □ |
| D5. | Je zabezpečené, aby bol proces zrozumiteľný každému (aj bežnému, laickému) zúčastnenému? |  |  |  | □ |
| D6. | Je každému účastníkovi poskytnutá spätná väzba týkajúca sa jeho účasti, predovšetkým z hľadiska vplyvu jeho účasti na výsledok procesu? |  |  |  | □ |
| D7. | Sú účastníci, ako aj široká verejnosť nezapojená do procesu, priebežne informovaní o procese tvorby verejnej politiky a participatívnom procese? | □ | □ |  | □ |
| D8. | Je každému zúčastnenému jasne a zrozumiteľne odkomunikovaná jeho úloha v procese takým spôsobom, aby jeho očakávania zodpovedali reálne dosiahnuteľnému vplyvu na výsledok? | □ |  | □ | □ |
| D9. | Je vyvinutá snaha (napr. vhodnými facilitačnými metódami, analytickými technikami alebo spôsobom negociácie a agregovania výsledku) dosiahnuť hľadisko verejného záujmu, teda nielen kompromis medzi čiastkovými záujmami? |  |  | □ |  |
| D10. | Je proces organizovaný profesionálne (t.j. dodržiavajú sa štandardy dobrej praxe, je zabezpečená profesionálna a neutrálna facilitácia)? |  |  | □ | □ |
| D11. | Sú vytvorené nástroje/mechanizmy na priebežnú kontrolu kvality participatívneho procesu? |  |  |  | □ |
| D12. | Je zabezpečený mechanizmus na zabezpečenie inštitucionálneho učenia sa, teda „vyťaženie“ a šírenie dobrej praxe, resp. mapovanie zlyhaní, po ukončení procesu a odovzdanie skúseností v rámci inštitúcie? |  |  |  | □ |
| D13. | Má participatívny proces rizikový plán? |  |  |  | □ |